text: Fød dine børn i Horsens
  12 december 2014 kl. 07.41
  Fødeafdelingen på Regionshospitalet i Horsens er i dag blevet kåret til Danmarks bedste fødeafdeling.
  
  I år er knap 2.000 små børn kommet til verden på Fødeafdelingen. Forældrenes tilfredshed, kvaliteten af behandlingen og afdelingens omdømme er de parametre, der gør afdelingen til landets bedste.
  - Vi er meget stolte af at blive udpeget som et særligt godt fødested, både når det gælder den faglige kvalitet, og når familierne skal vurdere os, siger chefjordemoder Jeanette Ziska fra Fødeafdelingen i Horsens i en pressemeddelelse.
  Prisen får hospitalet af tidsskriftet Dagens Medicin.
  Hør i videoen herunder det nybagte forældrepar Randi Nørgaard og Christian Schmidt fortæller om oplevelsen ved at føde i Horsens. De blev forældre til lille Carl i går (varighed: 51 sek):
  